CELEX: C2004/300/05
Language: lv
Date: 2004-12-04 00:00:00
Title: Tiesas spriedums (pirmā palāta) 2004. gada 14. oktobrī lietā C-36/02 (Bundesverwaltungsgericht lūgums saņemt prejudiciālu nolēmumu) Omega Spielhallen- und Automatenaufstellungs-GmbH pret Oberbürgermeisterin der Bundesstadt Bonn (Pakalpojumu sniegšanas brīvība — Preču brīva aprite — Ierobežojumi — Sabiedriskā kārtība — Cilvēka cieņa — Valsts konstitūcijā nostiprināto pamatvērtību aizsardzība — Spēle, kas simulē slepkavošanu)

4.12.2004   
            
            
               LV
            
            
               Eiropas Savienības Oficiālais Vēstnesis
            
            
               C 300/3
            
         
      TIESAS SPRIEDUMS
   
   (pirmā palāta)
   2004. gada 14. oktobrī
   lietā C-36/02 (Bundesverwaltungsgericht lūgums saņemt prejudiciālu nolēmumu) Omega Spielhallen- und Automatenaufstellungs-GmbH pret Oberbürgermeisterin der Bundesstadt Bonn (1)
   
   (Pakalpojumu sniegšanas brīvība - Preču brīva aprite - Ierobežojumi - Sabiedriskā kārtība - Cilvēka cieņa - Valsts konstitūcijā nostiprināto pamatvērtību aizsardzība - Spēle, kas simulē slepkavošanu)
   (2004/C 300/05)
   tiesvedības valoda - vācu
   Lietā C-36/02 par lūgumu sniegt prejudiciālu nolēmumu atbilstoši EKL 234. pantam, ko Bundesverwaltungsgericht (Vācija) iesniedza ar lēmumu, kas pieņemts 2001. gada 24. oktobrī un kas Tiesā reģistrēts 2002. gada 12. februārī, tiesvedībā Omega Spielhallen- und Automatenaufstellungs-GmbH pret Oberbürgermeisterin der Bundesstadt Bonn, Tiesa (pirmā palāta) šādā sastāvā: palātas priekšsēdētājs P. Jann, tiesneši A. Rosas (referents), tiesnese R. Silva de Lapuerta, tiesneši K. Lenaerts un S. von Bahr, ģenerāladvokāte C. Stix-Hackl, sekretāre M.-F. Contet, 2004. gada 14. oktobrī ir pasludinājusi spriedumu, kura rezolutīvā daļa ir šāda:
   Kopienas tiesības neiestājas pret to, ka ekonomiskā darbība, kuras ietvaros komerciālā nolūkā tiek izmantota spēle, kas simulē cilvēku slepkavošanu, tiek pakļauta valsts aizliegumam, kas pieņemts sabiedriskās kārtības aizsardzības interesēs, ievērojot faktu, ka šāda darbība aizskar cilvēka cieņu.
   
      (1)  OV C 109, 4.5.2002.